29.9.2023
ET
Euroopa Liidu Teataja
C 344/95
Põhilise tulemusnäitaja määratlus: servasõlmed, mida mõõdetakse selliste andmetöötlussõlmede arvuna, mille latentsusaeg on väiksem kui 20 millisekundit; näiteks üksikserver või muu ühendatud andmetöötlusres­ sursside kogum, mida käitatakse servtöötlustaristu osana ja mis tavaliselt asub taristu serval töötavas servandmekeskuses ja on seega sihtkasutajatele füüsiliselt lähemal kui keskse andmekeskuse pilvesõlm.
Allikas: Edge Observatory (19).
Kättesaadav andmepunkt puudub.
Lähteväärtus (viimased kättesaadavad varasema perioodi andmed): (2022. aastal 0).
Ko n te k s t , e e l d u s e d , m u d e l i f u n k t s i o n a a l n e vo r m j a v i i m a s e d s u u n d u m u s e d
Servtöötlus võimaldab osutada andmetöötlusteenuseid detsentraliseeritud andmetöötlussõlmede ja taristute kaudu võrgu servas, vähendades ebavajalike andmete ülekannet võrgu kaudu ning parandades pilvandmetöötluse üldist tulemuslikkust.
Servasõlmede kasutuselevõtt toetab lühikese latentsusajaga andmetöötlusteenuste väljatöötamist.
Kui see kombineerida mitmesuguse tehnoloogiaga, nagu 5G kasutuselevõtt, algoritmid, andurid, asjade internet, andmed, tehisintellekt, masinõpe, virtuaalreaalsus ja robootika, siis võib servasõlmede kasutuselevõtt avaldada märkimisväärset positiivset mõju ettevõtetele ning toetada mitme majandussektori digipööret.
Väga turvaliste ja kliimaneutraalsete servasõlmede kasutuselevõtt järgib hinnangute kohaselt tehnoloogia ja innovatsiooni kasutuselevõtu standarditud S-kujulist kõverat.
2022. aasta lähteväärtuseks arvestatakse „0“.
Kasutusele võetavate servasõlmede arvu ja nende asukoha kindlaksmääramise metoodikat töötatakse veel välja.
Praegu on tegevusanalüüsi teavet vähe ja see keskendub ainult servandmetöötluse taristu, tarkvara ja teenustega seotud hinnangulistele kulutustele (projekt UNLOCK-CEI, 2023 (20)), mis ei võimalda seda teavet otseselt arvestada olemasolevate servasõlmede kasutuselevõtu korral.
Seega kirjeldab Euroopa telekommunikatsiooniope­ raatorite liidu (European Telecommunications Network Operators’ Association – ETNO) teave Euroopas kolme kaubanduslikku servtöötluse teenust (21), aga ei esita piisavalt teavet, et teha kindlaks servtöötluse kasutuselevõtu asukohad või ulatus.
Piiratud arv kättesaadavaid andmeallikaid osutavad kõik sellele, et servtöötlus on Euroopas 2023. aastal jätkuvalt lapsekingades, kusjuures enamik huvitatud organisatsioone on jätkuvalt teadlikkuse suurendamise ja väljaõppe faasis, kusjuures mõned organisatsioonid rakendavad väikesemahulisi katseprojekte (projekt UNLOCK-CEI, 2023).
See põhjustab suhteliselt väikese eeldatava servasõlmede kasutuselevõtu tulevatel aastatel, s.o ajavahemikus 2023–2026.
Ajavahemikus 2025–2027 muudavad projekti IPCEI-CIS (üleeuroopalist huvi pakkuv tähtis projekt, mis käsitleb pilvetaristu ja -teenuste järgmist põlvkonda) raames tehtavad investeeringud servtöötluse tehnoloogia ja lahendused eeldatavasti turul kaubanduslikult kättesaadavaks.
See suurendab kasutuselevõttu Euroopas, mis võimaldab eksponentsiaalselt suurendada servasõlmede kasutuselevõttu eesmärgiga saavutada seatud eesmärk 2030. aastaks.
Selles kontekstis on joonisel 9 esitatud esialgne hinnang digikümnendi eesmärgi saavutamise suunas liikumise kohta, kuigi lähtetaseme trajektoori ei ole veel võimalik kindlaks määrata.
(19) https://digital-strategy.
ec.europa.eu/en/policies/edge-observatory (20) UNLOCK-CEI, Cloud-Edge-IoT Demand Landscape (Pilvtöötluse, servtöötluse ja asjade interneti nõudluskeskkond), aprill 2023.
(21) Euroopa telekommunikatsioonioperaatorite liit, The State of Digital Communications 2023 (Digitaalse kommunikatsiooni olukord 2023. aastal), veebruar 2023.